ར་སྣང་བ་ཙམ་ལས་ངོ་བོ་ཐ་མི་དད་་
པའི་དཔལ་ལྡན་བླ་མ་དམ་པ་རྣམས་ལས། རིམ་པ་བཞིན་དུ་བུམ་དབང་ལ་སོགས་པ་་་་་
བཞི་བླངས་པའི་གྲངས་བཞིན་དུ་ལུས་ཀྱི་དཀྱིལ་འཁོར་མངོན་དུ་གྱུར་ཏེ། ཕོ་བྲང་བཞི་་་་
དང་རྩ་གསུམ་མངོན་སུམ་དུ་མཐོང་བ་དང། བྷ་གའི་དཀྱིལ་འཁོར་མངོན་དུ་གྱུར་ཏེ།
རིགས་དྲུག་གི་ས་བོན་གྱི་ཡི་གེ་ཇི་ལྟ་བ་བཞིན་མཐོང་བ་དང༌། བྱང་ཆུབ་ཀྱི་སེམས་ཀྱི་་་་་
དཀྱིལ་འཁོར་མངོན་དུ་གྱུར་ཏེ། དྭངས་མ་ལྔ་ལ་སོགས་པ་ཇི་ལྟ་བ་བཞིན་མཐོང་བ་དང༌།
དུས་གསུམ་བདེ་གཤེགས་བཅུད་འདུས་ཀྱི་དཀྱིལ་འཁོར་མངོན་དུ་གྱུར་ཏེ། ཕྱག་རྒྱ་མའི་
སྐྱེ་གནས་སུ་འཁོར་འདས་ཐིག་ལེ་དྭངས་མའི་དྭངས་མར་རོ་གཅིག་པར་བལྟ་བ་ལྟ་བྱེད་ཐ་་་
དད་མེད་པར་མཐོང་བ་སྟེ། མདོར་ན་དཀྱིལ་འཁོར་རྣམ་པ་བཞི་མངོན་དུ་གྱུར་ཅིང༌།
འདིར་ས་བཅུ་གཉིས་ཀྱི་གྲངས་དངོས་སུ་བསྟན་པ་དང༌། ཤུགས་ལས་ས་ཕྱེད་དང་་
བཅས་པའང་གོ་བར་བྱ་དགོས་པས། དེས་ན་དེ་དག་གི་ཡོན་ཏན་མ་ལུས་པ་ཐོབ་ནས།
གྲུབ་མཐའ་རྣམ་པ་བཞི་སྙོགས་པར་བྱིན་གྱིས་རློབས། ཞེས་པའོ། །ས་ཕྱེད་དངོས་སུ་་
མ་བསྟན་པ་ནི་སྡེབ་སྦྱོར་གྱི་དབང་གིས་སོ། །
རྩ་བའི་གསུམ་པ་འབྲས་བུའི་སངས་རྒྱས་ཀྱི་སའི་སྨོན་ཚིག་རྣམས་འཆད་པ་ལ།
སྤྱི་གཞུང་གཉིས། དང་པོ་ནི། རྩ་རྒྱུད་ལས། ཁུ་བའི་རྣམ་པ་བཅོམ་ལྡན་ཡིན། །
ཞེས་པ་ནས། འཇིག་རྟེན་གསུམ་པོ་དེ་ལས་སྐྱེས། ཞེས་པའི་བར་དང་། ཕྱག་རྒྱ་་་་་
ཆེན་པོ་མངོན་འདོད་པས། །དེ་ནས་སྟེང་དུ་འགྲོ་བར་འགྱུར། །ཞེས་སོགས་ཀྱིས་་་་
347

བསྟན༑ བསྟན་བཅོས་ལས། བཞི་པ་ཡིད་ཀྱི་དབང་མཐར་ཕྱིན། །ཞེས་སོགས་་་་་
གསུངས༑ དེ་ལ་གསུམ། བདག་དོན་གྱི་ཆེ་བ། གཞན་དོན་གྱི་ཆེ་བ། བདག་་་་་
གཞན་གཉིས་ཀའི་ཆེ་བའོ། །དང་པོ་ནི། སྐུ་རྣམ་པ་ལྔ་སྟེ། དེ་ལ་གཉིས། རྟེན་་་་
གནས་འགྱུར་གྱི་སྐུ་དང༌། བརྟེན་པ་གནས་འགྱུར་གྱི་སྐུའོ། །དང་པོ་ལ་གཉིས།
ཉེར་ལེན་གྱི་རྒྱུ་འགྲོས་ཐིམ་པའི་ཚུལ་དང༌། དེ་ལས་བྱུང་བའི་སྐུ་དངོས་སོ། །དང་པོ་་་་
ལ་བཞི། བུམ་དབང་རྩའི་འགྲོས་ཐིམ་པ། གསང་དབང་ཡི་གེའི་འགྲོས་ཐིམ་པ།
ཤེར་དབང་བདུད་རྩིའི་འགྲོས་ཐིམ་པ། དབང་བཞི་པ་རླུང་གི་འགྲོས་ཐིམ་པའོ། །
གཉིས་པ་ལའང་བཞི། སྤྲུལ་སྐུ་དང༌། ལོངས་སྐུ་དང༌། ཆོས་སྐུ་དང༌། ངོ་བོ་ཉིད་་
སྐུའོ༑ །གཉིས་པ་ནི། བརྟེན་པ་སེམས་གནས་གྱུར་པ་ན་ཤིན་ཏུ་རྣམ་པར་དག་པའི་ངོ་
བོ་ཉིད་ཀྱི་སྐུ་ཞེས་བྱ་བ་རྟེན་གནས་འགྱུར་གྱི་སྐུ་བཞི་ཀའང་ཡེ་ཤེས་ཡོངས་་དག་པ་་་་་
གཅིག་གི་ངོ་བོར་སྣང་བ་མངོན་དུ་གྱུར་པའོ། །གཉིས་པ་ནི། སེམས་མ་སྐྱེད་པར་སྐྱེད་
པ་དང་། ས་ནས་སར་འཕར་བ་དང༌། ལོང་བ་རྣམས་ཀྱིས་མིག་ཐོབ་པ་ལ་སོགས་པ་་་
བསམ་གྱིས་མི་ཁྱབ་པས་འདིར་བརྗོད་ཀྱིས་མི་ལང་ངོ་། །གསུམ་པ་ནི། མ་མཐའ་་་་་
ནས་བཟུང་བས་འཁོར་ཚོམ་བུ་གཅིག་དང་བཅས་སངས་རྒྱས་པར་གསུངས་ཏེ། དེ་ལ་་་་་
ལྔ༑ རང་དང༌། རྒྱུད་ཡོངས་སུ་དག་པའི་རིག་མ། གདམ་ངག་སྟོན་པའི་བླ་མ།
བྱིན་གྱིས་རློབ་པའི་མཁའ་འགྲོ། ཞིང་ཡོངས་སུ་དག་པའི་སློབ་མ་རྣམས་སོ། །གཉིས་་
པ་གཞུང་དོན་ནི། བྷ་ག་མཆོག་གི་དཀྱིལ་འཁོར་ཏེ། འདི་ལྟར་སྔར་མགྱོགས་བྱེད་ཕོ་་་
ཉའི་ལམ་སར་གྱུར་པའི་གང་ཟག་ཡིན་ན་ནི་སྔར་གྱི་ལུང་བསྟན་པ་གོམས་པའི་ཕྱག་རྒྱ་མ་་་་
དེ་ཉིད་ལས་གཞན་པའི་རྟེན་མི་དགོས་ཀྱང༌། དེ་ལྟ་མ་ཡིན་ན་འདིའི་སྐབས་སུ་ཏིང་ངེ་་་་་
འཛིན་གྱིས་བཀུགས་པའི་རིག་མ་རང་ཉིད་དང་རྟོགས་པ་མཉམ་པའི་བྷ་གའི་རྩ་མཆོག་གི་་་
ཟེ་བར་བཞུགས་པའི་དུས་གསུམ་བདེ་གཤེགས་བཅུད་འདུས་ཀྱི་སློབ་དཔོན་ནི་དབང་ལེན་་
པའི་ཡུལ་ཡིན་ལ། དེ་གང་ལ་བྱ་སྙམ་ན་འཁོར་ལོ་གསུམ་མམ། རྩ་གསུམ་མམ།
རླུང་ལྡང་འཇུག་གནས་གསུམ་མམ། ཐིག་ལེ་ཞུ་བ་དེ་མི་རྟོག་པ་གསུམ་སྟེ་མདོར་ན་རྩ་་་་་
རླུང་བྱང་སེམས་ཀྱི་བཅུད་འདུས་པ་སྟེ། དྭངས་མ་ཆེན་པོར་གྱུར་པ་སྐྲའི་རྩེ་མོ་ཙམ་ཞིག་་་
348

ལ་སློབ་དཔོན་ཞེས་བྱ་སྟེ། དེ་ལ་བརྟེན་ནས་ཐམས་ཅད་མཁྱེན་པའི་གོ་འཕང་འཐོབ་་་་
པའི་ཕྱིར་ལེན་རྒྱུའི་དབང་ནི་འབྲས་དུས་དབང་གི་ཆུ་བོ་སྟེ། དེ་ལེགས་པར་ཐོབ་པ་ལ་་་་་
བརྟེན་ནས། གོང་དུ་བཤད་པའི་འགྲོས་བཞི་དབྱིངས་སུ་ཐིམ་ཞིང་འཇའ་ལུས་རྡོ་རྗེའི་སྐུ་་
འགྲུབ་པར་བྱིན་གྱིས་རློབས། ཞེས་དང་། དེ་ལྟར་ཆེ་བ་གསུམ་ལྡན་བཅུ་གསུམ་རྡོ་རྗེ་་
འཛིན་པའི་ས་དེའང༌། སྐྱེ་བ་བརྒྱུད་ནས་དང༌། བར་དོ་ལ་སོགས་པ་མ་ཡིན་པར།
ཚེ་གཅིག་གི་ལུས་ལ་བདེ་བླག་ཏུ་ཐོབ་པར་གྱུར་ནས་ནམ་མཁའི་མཐའ་ཀླས་པར་གྱུར་པའི་
འགྲོ་བ་རྣམས་མ་ལུས་པ་བྱང་ཆུབ་མཆོག་ལ་འགོད་པར་བྱིན་གྱིས་རློབས། ཞེས་པའོ། །
གལ་ཏེ་ཚེ་གཅིག་ལ་གྲོལ་བའི་རྒྱུ་རྐྱེན་མ་ཚང་བ་རྣམས་ཀྱིས་འདའ་ཁ་མ་ཉམས་སུ་ལེན་་་་་
དགོས་པས། དེ་ལའང་སྤྱི་གཞུང་གཉིས་ལས། དང་པོ་ནི། རྩ་རྒྱུད་ལས། བདེ་་་་
བ་གང་གིས་འཆིང་བ་འདིར། །ཞེས་པས་གསུམ་པའི་འདའ་ཁ་མ་དངོས་སུ་བསྟན་ལ།
གཞན་གསུམ་ཤུགས་ཀྱིས་བསྟན། བཤད་པའི་རྒྱུད་ལས་ཀྱང་། བུམ་པ་དང་པོ་་་་
བརྩམ་ནས་ནི། །སྒོ་རྣམས་ཐམས་ཅད་རེངས་པར་བྱ། །ཞེས་སོགས་ཀྱིས་བསྟན།
འདི་ལ་གསུམ། འཆི་ལྟས་བརྟགས་པ་དང༌། ཐིམ་རིམ་བསྟན་པ། འདའ་ཁ་མ་་་
དངོས་སོ། །དང་པོ་ལ་བཞི། ཕྱི་དང་། ནང་དང༌། གསང་བ་དང་། རྒྱས་པའི་་
འཆི་བལྟས་བརྟགས་པའོ། །གཉིས་པ་ལ་གཉིས། རག་པ་དང་། ཕྲ་བའི་མ་་་་་་
རིམས་སོ། །དང་པོ་ལ་གཉིས། དབང་བཞི་སོ་སོའི་དང༌། ཐུན་མོང་གིའོ། །དང་་
པོ་ལ་བཞི་ཡོད་པའི་བུམ་དབང་གི་འདའ་ཁ་མ་ལ་གསུམ། སྣང་བ་བསྒྱུར་བའི། འོད་་
ཀྱི་གོང་བུས་འཕོ་བའི། སྒྲས་འཕོ་བའི་འདའ་ཁ་མའོ། །དེ་རེ་རེའང་གསུམ་གསུམ་སྟེ།
སྦྱང་བ། གོམས་པ། ལས་ལ་སྦྱར་བའོ། །དབང་གོང་མ་གསུམ་ལ། ཐུན་མོང་་་་་
དང་༑ ཐུན་མོང་མ་ཡིན་པ་གཉིས་རེ་དང༌། དེ་རེ་རེ་ལའང་སྦྱང་གོམས་ལསསྦྱོར་་་་་
གསུམ་གསུམ་དུ་ཤེས་པར་བྱའོ། །དབང་བཞི་ཐུན་མོང་གི་འདའ་ཁ་མ་ལ་གསུམ།
གྲོགས་གཞན་ལ་སྦྱར་བ། བདེ་འགྲོ་ལ་སྦྱར་བ། གླིང་དང་སྐྱེ་གནས་ལ་སྦྱར་བའོ། །
དེ་དག་ལའང་སྦྱང་བ་སོགས་གོང་དང་འདྲའོ། །གཉིས་པ་གཞུང་དོན་ནི། གལ་ཏེ་ཚེ་་་
འདིར་འབྲས་བུ་ཐོབ་པའམ་གྲུབ་མཐའ་རྙོགས་པར་མ་གྱུར་ན། འཆི་ཁར་རྣམ་གཡེང་་་་་་
349

དང་༑ གནད་གཅོད་དྲག་པོ་མི་འབྱུང་ཞིང༌། དབང་བཞི་དང་འབྲེལ་བའི་ཟབ་ལམ་་་་་་
འཕོ་བའི་རྣལ་འབྱོར་རྣམས་ཀྱི་ནང་ནས་གང་མོས་པ་རྩེ་གཅིག་ཏུ་ཉམས་སུ་བླང་ཞིང་ལས་་་
ལ་སྦྱར་བའི་དབང་གིས། མཁའ་སྤྱོད་ལ་སོགས་པའི་གནས་སུ་བསྒྲོད་པར་རམ།
ཡང་ན་སྐྱེ་གནས་གང་འདོད་པའི་སར་འཕོ་བར་བྱིན་གྱིས་རློབས་ཞེས་པའོ། །བར་དོ་་་་་་
ལའང་སྤྱི་གཞུང་གཉིས། དང་པོ་ལའང་གཉིས། བར་དོ་དངོས་དང༌། ཞར་བྱུང་་་་་་་
ལམ་གྱི་ཚོད་འཛིན་རྨི་ལམ་དང༌། རྨི་ལམ་གྱི་ཚོད་འཛིན་རྒྱུ་ལུས་དང་། དང་པོ་ལ་་་་་་
གཉིས༑ བར་དོའི་ཚུལ་དང༌། དེར་ཉམས་སུ་ལེན་པའི་གདམས་པའོ། །དང་པོ་ལ་་
གསུམ༑ འགྲུབ་པའི་ཚུལ་དང༌། གཟུགས་དབྱིབས་དང༌། ལོངས་སྤྱོད་དང༌།
ཚེའི་ཚད་དོ། །དང་པོ་ནི། སྤྱིར་ཆོས་མངོན་པ་ལས་གཟུགས་མེད་ཁམས་སུ་སྐྱེ་བའི་་་་་
འགྲོ་བ་མ་གཏོགས་གཞན་ཐམས་ཅད་ལ་བར་དོ་ཡོད་པར་གསུངས་ཀྱང་། འདིར་ནི་བླ་་་
མའི་མན་ངག་གིས་གང་ཟག་བཞི་ལ་བར་དོ་མེད་པར་གསུངས་ཤིང་། འགྲུབ་པའི་ཚུལ་་་
ནི་གཞན་དུ་ཤེས་པར་བྱའོ། །གཞན་ཡང་རྐྱེན་བདུན་དང་། མ་ངེས་པའི་རྟགས་དྲུག་་་་
ལ་སོགས་པའང་དྲན་པར་བྱ་བ་ཉིད་དོ། །གཉིས་པ་གདམས་པ་དངོས་ལའང་གསུམ།
སྦྱང་བ། གོམས་པ། ལས་ལ་སྦྱར་བ་སྟེ། འདི་དག་ཐམས་ཅད་དབང་བཞི་གར་
སྦྱོར་ཡང་ལམ་ལ་སོགས་པའི་དབྱེ་བ་རྣམས་མ་འདྲེས་པར་ཤེས་པར་བྱའོ། །ཞར་བྱུང་་་་་
གཉིས་ཀྱི་དང་པོ་རྨི་ལམ་ལ་གསུམ། སྦྱང་བ། གོམས་པ། ལས་ལ་སྦྱར་བའོ། །
ཕྱི་མ་ལ་བཞི། བཟུངས། སྦྱང་བ། སྤེལ་རྒྱུར། དེ་ཁོ་ན་ཉིད་ལ་བློ་བཞག་པའོ། །
དང་པོ་ལ་གཉིས། དངོས་དང༌། རྗེས་འབྱམས་ས་བཅད་པའོ། །ཕྱི་མ་ལ་གཉིས།
འཁྲུལ་འབྱམས་དང༌། སད་འབྱམས་བཅད་པའོ། །སྒྱུ་ལུས་ལའང་སྦྱང་བ་དང༌།
གོམས་པ་སོགས་སྒྱུར་ཁ་ཙམ་ལས་གཞན་ཕལ་ཆེར་འདྲ་ཞིང༌། ཞར་བྱུང་གཉིས་པོ་འདི་་་
ཡང་དབང་བཞི་ཀར་སྦྱོར་ཚུལ་ཤེས་པར་བྱའོ། །གཉིས་པ་གཞུང་དོན་ནི། ནམ་ཞིག་་་
བར་དོའི་ལུས་གྲུབ་ནས་ལས་ཀྱི་དབང་གིས་འཁྲུལ་སྣང་དང་འཇིགས་སྐྲགས་ཤར་བའི་ཚེ།
སྔར་གོམས་ཤིང་འདྲིས་པར་བྱས་པའི་བླ་མ་དང་ལྷག་པའི་ལྷ་དང་གདམས་ངག་རྣམས་དྲན་
པར་གྱུར་ནས། བར་དོའི་འཁྲུལ་པའི་སྣང་བ་ཐམས་ཅད་ལྷ་དང་སྔགས་དང་ཡེ་ཤེས་ཀྱི་་་
350

རོལ་པར་དེ་མ་ཐག་ཏུ་འཆར་བར་བྱིན་གྱིས་རློབས། ཞེས་པའོ། །དེ་རྣམས་ཀྱིས་ལམ་
འབྲས་བུ་དང་བཅས་པའི་མན་ངག་གི་གཞུང་ནས་བསྟན་པའི་ལམ་གྱི་རིམ་པ་རྗེས་འབྲེལ་་་
དང་བཅས་པའི་སྨོན་ཚིག་རྣམས་བཤད་ཟིན་ནས། སླར་ཡང་མཇུག་སྡུད་ཀྱི་སྨོན་ལམ་་་་་
ལ་ཚིགས་སུ་བཅད་པ་གསུམ་གསུངས་པའི་དོན་ནི། མདོར་ན་སྐྱེ་བ་འདི་དང་མ་འོངས་་་་
པའི་སྐྱེ་བ་ཐམས་ཅད་དུ་མཚན་ཉིད་དང་ལྡན་པའི་བླ་མ་དམ་པས་རྗེས་སུ་བཟུང་ཞིང་ལམ་་་
གྱི་མཆོག་གམ་ཕུལ་དུ་གྱུར་པའི་གདམས་པ་ཟབ་མོ་འདི་དང་ནམ་ཡང་མི་འབྲལ་བར་་་་་
ཉམས་ལེན་རྒྱུན་ཆད་མེད་པ་དང་ཉམས་ལེན་རྣམས་ཀྱི་ནང་ནས་ཀྱང་ལམ་གྱི་སྙིང་པོ་ཟབ་་་
མོ་བླ་མའི་ལམ་ཉིད་ལ་ནན་ཏན་དུ་བྱ་ཞིང༌། དཀྱིལ་འཁོར་གྱི་གཙོ་བོ་ཧེ་རུ་ཀ་དང་་་་
དབྱེར་མེད་པའི་དྲིན་ཆེན་ཆོས་ཀྱི་རྗེ་ཉིད་ཁོ་བོའི་སྙིང་དབུས་པདྨོར་འབྲལ་མེད་རྟག་པར་་་་་
བཞུགས་ནས་ཐུགས་ཡིད་གཅིག་ཏུ་འདྲེས་པ་དང༌། གཞན་ཡང་དཔལ་ལྡན་བིརླ་པའི་་་་་
ཞབས་ཀྱིས་བདག་གི་རྒྱུད་བྱིན་གྱིས་བརླབས་ཤིང༌། རྗེ་བཙུན་ས་སྐྱ་པའི་ཞལ་ལས་་་་
འོངས་པའི་གདམས་ངག་བདུད་རྩིའི་རྒྱུན་དང་འདྲ་བ་འདི་ཉིད་ལེགས་པར་བཟུང་ནས་རྗེ་་་་
བཙུན་བླ་མའི་བསྟན་པ་ཕྱོགས་བཅུར་སྤེལ་བར་བྱིན་གྱིས་རློབས། ཞེས་པའོ། །
མཛད་བྱང་གི་ནི་དོན་གོ་སླའོ། །འདིར་སྨྲས་པ། མདོ་རྒྱུད་འོ་མའི་མཚོ་གཏེར་གཏིང་་་་
མཐའ་མི་མངོན་དེ་བསྲུབས་ལས། །སྙིང་པོ་གདམས་པའི་མར་ཞུན་ཕྱུང་བའི་ལམ་གྱི་་་་་་་
རིམ་པ་དང༌། །རྗེས་མཐུན་སྨོན་ཚིག་པདྨོའི་དོན་ཟབ་འདབ་བརྒྱ་འགྲོལ་བྱེད་ཕྱིར། །
རྣམ་པར་བཤད་པའི་རབ་བྱེད་ཉི་མ་འདི་ནི་ཁོ་བོས་བྱས། །དེ་ལྟ་ན་ཡང་བད་བྱའི་་་་་
གཞུང་ལུགས་མཁའ་དང་མཉམ། །རྗོད་བྱེད་ཚིག་གི་སྡེབ་སྦྱོར་ཟླ་བའི་མ་མ་བཞིན། །
དེ་སླད་མ་རྟོགས་ལོག་རྟོག་ནོར་འཁྲུལ་དྲི་མའི་ཚོགས། །དུས་གསུམ་སྡིག་དང་ལྷན་ཅིག་་
སྙིང་ནས་མཐོལ་ཞིང་བཤགས། །འདིར་འབད་ལས་ཐོབ་རབ་དཀར་དགེ་བའི་ཚོགས་་་་་
ཆེན་དེས། །ཟུང་འཇུག་ཧེ་རུ་ཀ་ཡི་ས་ལ་རེག་གྱུར་ནས། །ཇི་སྙེད་འགྲོ་བའི་ལས་དང་་
ཉོན་མོངས་མཐའ་དེ་སྙེད། །བདག་གི་ཕྲིན་ལས་དམ་པའི་དཔལ་གྱིས་ཁྱབ་གྱུར་ཅིག །
དེ་ལྟར་ཚར་ཆེན་ཆོས་ཀྱི་རྒྱལ་པོས་གསུངས་པའི་གསུང་ངག་ལམ་རིམ་སྨོན་ལམ་གྱི་རྣམ་པར་བཤད་པ་་
རྒྱལ་བ་དགྱེས་པའི་རོལ་མོ་ཞེས་བྱ་བ་འདི་ནི། མདོ་སྨད་ཝ་ཤུལ་སྡེ་གཞུང་མའི་བཤད་སྒྲུབ་དར་་་་་་
351

རྒྱས་གླིང་གི་དཔོན་བླ། མདོ་སྔགས་བསྟན་པའི་སྣང་བྱེད་དམ་པ་ཕྲིན་ལས་བློ་གྲོས་དབང་ཕྱུག་ཐེག་་་
མཆོག་བསྟན་པའི་རྒྱལ་མཚན་ནམ།
འཇིགས་མེད་དཔལ་གྱི་སེངྒེར་གསོལ་བས་འདི་ལྟར་དགོས་་་་་
ཞེས་གསུངས་པ་དང་དུ་བླང་ནས། དབང་གཉིས་པའི་ལམ་རིམ་སྨོན་ལམ་ཡན་ཆོད་ཀྱི་འགྲེལ་པ་་་་་
རྣམས་བྲིས་ཟིན་པའི་མཚམས་སུ། ཡོངས་རྫོགས་བསྟན་པའི་མངའ་བདག །ཐར་རྩེ་མཆོག་སྤྲུལ་་་
རིན་པོ་ཆེ་འཇམ་དབྱངས་མཁྱེན་བརྩེའི་དབང་པོའི་ཞལ་སྔ་ནས་ཀྱང་འདི་བཞིན་ཤིན་ཏུ་ལེགས་པར་་་་
བྱུང་འདུག་པས་མཇུག་རྣམས་མྱུར་དུ་ཚར་ཐབས་དང༌། ལམ་དུས་དབང་གི་ཆུ་བོའི་ཐད་ལ་མཐའ་་་་་
དཔྱོད་ཞིབ་ཆ་བཅས་དགོས་ཚུལ་སྤྱི་བོར་ཕེབས་པར་བརྟེན། ལམ་དུས་དབང་གི་ཆུ་བོའི་ཐད་ཀུན་
མཁྱེན་ཀླུ་སྒྲུབ་རྒྱ་མཚོས་ཚར་ཆེན་རིན་པོ་ཆེའི་གསུང་ལ་ཟིན་བྲིས་མཛད་པ་ཞིག་འདུག་པ་དེར་གཞི་་
བྱས༑ ཕྲན་བུ་བཟོ་བཅོས་དགོས་རིགས་ལ་རང་ཉིད་ཀྱིས་ཀྱང་བློ་གྲོས་ཀྱིས་གང་ཐོན་དཔྱད་བཟོད་་་
པར་བྲིས། གཞན་རྣམས་ཀྱང་དཔྱད་པ་རྣམ་པ་གསུམ་གྱིས་ལེགས་པར་དཔྱད་ཐོག་གསལ་ཁ་དང་་་་་
མཐའ་དཔྱོད་ཕྲན་བུ་འབྲི་དགོས་རིགས་མ་གཏོགས་རང་བཟོའི་དྲི་མས་མ་གོས་པའི་ཁུལ་བྱས་ནས་་་་
གཟིམས་འོག་སྤྲུལ་མིང་བྱམས་པ་ངག་དབང་བསྟན་འཛིན་སྙན་གྲགས་སུ་འབོད་པས་སྦྱར་བ་སརྦ་རྦཛ་་་་་
ག་ཏཾ། །བཀྲ་ཤིས།། །།
352